turjo4nis/wikipedia-bn-dump-20250701 huggingface dataset:
অষ্টক নিয়ম

অষ্টক নিয়ম অনুসারে পরমাণুসমূহ একে অপরের সাথে এমনভাবে সংযুক্ত হতে চায় যাতে তাদের প্রতিটির সর্ববহিস্থ যোজ্যতা স্তরে আটটি ইলেকট্রন থাকে।

যেমনঃ-উদাহরণ হিসেবে বলা যেতে পারে আয়নিক বন্ধন যা জোড় পরমাণুর মধ্যে একটি সাধারণ ধর্ম, সেখানে এই আয়নিক বন্ধন গঠন করে এরকম একটি নিম্ন বৈদ্যুতিন কার্যকারিতার ধাতু (যেমন সোডিয়াম) এবং দ্বিতীয়টি উচ্চ ইলেক্টোম্যাগনেটিক কার্যকরিতার ধাতু (যেমন ক্লোরিন) এরা বন্ধন গঠন করে অধাতু হিসেবে।

একটি ক্লোরিন পরমাণুর তৃতীয় এবং বাইরের ইলেক্ট্রন শেলের মধ্যে সাতটি ইলেক্ট্রন থাকে, প্রথম এবং দ্বিতীয় শেল যথাক্রমে দুটি এবং আটটি ইলেক্ট্রন দ্বারা ভরা হয়।  ক্লোরিনের প্রথম বৈদ্যুতিন সত্ত্বা (ক্লোরিন যখন ক্লোরিন তৈরির জন্য একটি ইলেকট্রন অর্জন করে তখন শক্তি নির্গত হয়)তখন নির্গত শক্তির পরিমাণ হলো 349 kg/m[1]  হাইপোথেটিকাল দ্বিতীয় বন্ধনটি গঠনের জন্য দ্বিতীয় ইলেকট্রন যুক্ত করতে যে শক্তি প্রয়োজন হয় যা রাসায়নিক বন্ধন গঠনের মাধ্যমে পুনরুদ্ধার করা যায় না।  ফলে ক্লোরিন খুব ঘনভাবে সন্নিনিবিষ্ট যৌগ তৈরি করে যেখানে এর বাইরের কক্ষপথে আটটি ইলেক্ট্রন রয়েছে (সম্পূর্ণ অক্টেট), ক্লোর মতো −

একটি সোডিয়াম পরমাণুর বাইরেরতম ইলেকট্রন শেলের মধ্যে একটি একক ইলেকট্রন থাকে, প্রথম এবং দ্বিতীয় শেলগুলি যথাক্রমে দুটি এবং আটটি ইলেক্ট্রন দিয়ে পূর্ণ থাকে। ফলে এই বাহ্যিক ইলেক্ট্রনটি অপসারণ করতে কেবল প্রথম আয়নায়ন শক্তি প্রয়োজন যার পরিমাণ প্রায় +495.8 kg/m,হিসেবে খুবই অল্প পরিমাণ শক্তি।  বিপরীতে, দ্বিতীয় ইলেকট্রন গভীর দ্বিতীয় ইলেকট্রন শেলের মধ্যে থাকে এবং এই ইলেক্ট্রনটি অপসারণের জন্য প্রয়োজনীয় দ্বিতীয় আয়নায়ন শক্তিটি আরও বড়: প্রায়+4562 kg/mole [২]  সুতরাং, সোডিয়াম বেশিরভাগ ক্ষেত্রে একটি যৌগ তৈরি করবে যেখানে এটি একটি একক ইলেকট্রন হারিয়েছে এবং সর্বশেষ কক্ষপথে আটটি ইলেক্ট্রন থাকবে।

সোডিয়াম পরমাণু থেকে ক্লোরিন পরমাণুতে ইলেক্ট্রন স্থানান্তর করার জন্য প্রয়োজনীয় শক্তি (সোডিয়ামের 1 ম আয়নীকরণ শক্তির পার্থক্য এবং ক্লোরিনের বৈদ্যুতিন সংযোগ) খুবই অল্প: +495.8 - 349 = +147 kg/mole মাত্র।  এই শক্তি সহজেই সোডিয়াম ক্লোরাইডের ল্যাটিক্স শক্তি দ্বারা প্রতিস্থাপিত করা হয় যার পরিমাণ হলো: −783 kg/mole [1। [3]  এটি এই ক্ষেত্রে অকটেট নিয়মের ব্যাখ্যা সম্পূর্ণ করে।

তথ্যসূত্র 

রাসায়নিক বন্ধন
আউফবাউ নীতি

আউফবাউ নীতি কোনো পরমাণু বা আয়নের ইলেকট্রনের বিন্যাস বা কনফিগারেশন নির্ধারণে ব্যবহৃত হয়। এটি 3d ও 4s অরবিটালদ্বয়ের ইলেকট্রন ধারণক্ষমতার ধারাবাহিকতা প্রকাশ করে। আউফবাউ (aufbau) একটি জার্মান শব্দ, যার অর্থ নির্মাণ করা বা উপরে যাওয়া। এ নীতি হলো:

"কোনো পরমাণুর ইলেক্ট্রনসমূহ তাদের শক্তির উচ্চক্রম অনুসারে প্রবেশ করবে। "

ব্যাখ্যা 
নীতি অনুযায়ী,

দুটি অরবিটালের মধ্যে কোনটির শক্তি কম বা বেশি, তা অরবিটালদ্বয়ের প্রধান কোয়ান্টাম সংখ্যা ও সহকারী কোয়ান্টাম সংখ্যা দ্বারা নির্ণীত হয়।

প্রধান কোয়ান্টাম সংখ্যা (n) ও সহকারী কোয়ান্টাম সংখ্যা (l) এর যোগফল (n+l) এর মাধ্যমে কোনো অরবিটালের শক্তি নির্ণয় করা হয়।

যেমন:
3d ও 4s অরবিটালের মধ্যে –
3d এর জন্য n=3 এবং l=2 সুতরাং n+l = 3+2=5
4s এর জন্য n=4 এবং l=0 সুতরাং n+l = 4+0=4

4s অরবিটালের শক্তি কম। সুতরাং 4s অরবিটালে আগে ইলেকট্রন প্রবেশ করবে,পরে 3d অরটিলে ইলেকট্রন প্রবেশ করবে।

1s < 2s < 2p < 3s < 3p < 4s < 3d < 4p < 5s < 4d < 5p < 6s < 4f < 5d < 6p < 7s

তবে d এবং f উপস্তরের বিন্যাস একটু ভিন্ন রকমের।

যদি d উপস্তর পূর্ণ বা অর্ধ পূর্ণ হওয়ার জন্য ১টি ইলেকট্রন কম থাকে অর্থাৎ ৯টি বা ৪টি ইলেকট্রন থাকে, তাহলে পরবর্তী উপস্তর থেকে একটি ইলেকট্রন d উপস্তরে স্থানান্তরিত হয় ।
উদাহরণ: ক্রোমিয়াম Cr(24), তামা Cu(29), মলিবডেনাম Mo (42), রূপা Ag (47) এর ইলেকট্রন বিন্যাস ।

আর Ra (88) এর উপস্তর 7s পূর্ণ হওয়ার পর বর্ণিত ধারা অনুযায়ী Ac(89) এ বাড়তি ইলেকট্রন 5f এ প্রবেশ না করে 6d তে প্রবেশ করে। অবশ্য এর পর ইলেকট্রন গুলো Pa(91) থেকে Lr(103) পর্যন্ত মৌলগুলোতে এক এক করে 5f এ প্রবেশ করে । Lr(103) মৌলে 5f পূর্ণ হওয়ার পর নিয়মানুযায়ী 6d উপস্তর ইলেকট্রন প্রবেশ করতে থাকে.

তথ্যসূত্র 
Banerjee book house India kolkata Sodepur

আরো পড়ুন 
 Image: Understanding order of shell filling 
 Boeyens, J. C. A.: Chemistry from First Principles. Berlin: Springer Science 2008, 
  Abstract.

বহিঃসংযোগ 
 Electron Configurations, the Aufbau Principle, Degenerate Orbitals, and Hund's Rule

পারমাণবিক পদার্থবিজ্ঞান
রাসায়নিক বন্ধন
মেলোডিক ডেথ মেটাল

মেলোডিক ডেথ মেটাল ডেথ মেটাল জন্‌রা (Genre) বা ধারার একটি উপধারা ।

ডেথ মেটালের ভোকালের ধরন হেভি মেটাল থেকেও রুক্ষ, গিটারের কাজ আরো বেশি তীক্ষ্ন ড্রামের কাজে রয়েছে প্রচন্ডতা। ডেথ মেটালের মেলো উপধারায় রয়েছে সত্যিকার অর্থেই মেলোডির ব্যবহার। ড্রামিং এ দুর্দান্ত ছন্দ, গিটারের রিফে অনুপম সুরের দ্যোতনা- এগুলো মেলো-ডেথ মেটালের কিছু বিশেষ গুণাবলি।

উল্লেখযোগ্য মেলোডিক ডেথ মেটাল ব্যান্ড 

 আমন আমার্থ
 আর্চ এনিমি
 অ্যাট দা গেটস
 অ্যাট্রসিটি
 বিহাইন্ড দা সিনারি
 বিয়ন্ড শ্যাডোস
 ক্যালেনিশ সার্কল
 কারকাস 
 চিলড্রেন অফ বোডম
 সেরিমোনিয়াল ওথ
 ডার্ক ট্রাংকুইলিটি
 ডারকেইন
 ডেটোনেশন
 ডিয়াবলো
 এজ অফ স্যানিটি
 এনফোরসেকেন
 এনার মাই সাইলেন্স
 এনটুম্‌ড
 ইটার্নাল টিয়ার্স অফ সরো 
 একজালটেড
 হিপক্রিসি
 ইলডিসপোজড
 ইন ফ্লেমস
 ইনসমনিয়াম
 কালমাহ 
 মার্সেনারি
 মুনফল
 মোর্স প্রিন্সিপিয়াম এস্ট
 নাইটরেজ
 নর্দার
 নুমেনা
 নাইট ইন গেলস
 অমনিয়াম গ্যাদারাম
 ওপেথ
 স্কার সিমেট্রি
 সেন্টেন্সড 
 স্কাইফায়ার
 সয়েলওয়ার্ক
 সোলার ডন
 সুইডাকরা
 দা ডাস্কফল
 আনঅ্যানিমেটেড
 উইন্টারসান

গ্রন্থবিবরণী 
 Ekeroth, Daniel (2008). Swedish Death Metal. Bazillion Points Books.

তথ্যসূত্র 

মেটাল উপধারা
রক সঙ্গীতের প্রকারভেদ
সঙ্গীতের ব্রিটিশ শৈলী
ডেভিড ক্রিস্টাল

ডেভিড ক্রিস্টাল, ওবিই, এফবিএ, এফএলএসডব্লিউ (জন্ম ৬ জুলাই ১৯৪১) একজন ব্রিটিশ ভাষাবিজ্ঞানী, একাডেমিক এবং লেখক।

তথ্যসূত্র

বহিঃসংযোগ 

 Danny Yee's Book Reviews: David Crystal's books

ব্রিটিশ ভাষাবিজ্ঞানী
১৯৪১-এ জন্ম
জীবিত ব্যক্তি
ইউনিভার্সিটি কলেজ লন্ডনের প্রাক্তন শিক্ষার্থী
ব্রিটিশ অ-কল্পকাহিনী লেখক
অফিসার্স অব দি অর্ডার অব দ্য ব্রিটিশ এম্পায়ার
ব্রিটিশ অ্যাকাডেমির সভ্য
ব্রিটিশ রোমান ক্যাথলিক
রোমান ইয়াকবসন

রোমান ইয়াকবসন (; জ- ১১ অক্টোবর, ১৮৯৬ – মৃ- ১৮ জুলাই, ১৯৮২) একজন বিখ্যাত রুশ চিন্তাবিদ ও ভাষাবিজ্ঞানী।

তথ্যসূত্র

রুশ ভাষাবিজ্ঞানী
১৮৯৬-এ জন্ম
১৯৮২-এ মৃত্যু
মস্কোর লেখক
রুশ ইহুদি
হার্ভার্ড বিশ্ববিদ্যালয়ের শিক্ষক
ইহুদি মার্কিন বিজ্ঞানী
ইহুদি দার্শনিক
রয়্যাল নেদারল্যান্ডস কলা ও বিজ্ঞান একাডেমির সদস্য
কলাম্বিয়া বিশ্ববিদ্যালয়ের শিক্ষক
২০শ শতাব্দীর অনুবাদক
সাংস্কৃতিক ভাষাতত্ত্ব

সাংস্কৃতিক ভাষাতত্ত্ব (Philology) বলতে প্রাচীন রচনাবলি ও তাদের ভাষা নিয়ে গবেষণা বোঝায়। আরও বিস্তৃতভাবে বলতে গেলে মানব যোগাযোগের লিখিত অথবা কথ্য রূপের পটভূমি এবং বর্তমান ব্যবহার জানার যে আগ্রহ তাকে সাংস্কৃতিক ভাষাতত্ত্ব বলা যায়। শাব্দিকভাবে চিন্তা করলে ফিলোলজি শব্দে অর্থ হচ্ছে "শব্দের জন্য ভালোবাসা"। যে ভাষা সম্বন্ধে অধ্যয়ন করা হবে তার উৎস এবং বয়সের তুলনায় সে ভাষায় যে সমস্ত লোক কথা বলে তারা এক্ষেত্রে বেশি গুরুত্বপূর্ণ যদিও উৎস ও বয়সের গুরুত্বও উপেক্ষা করার মত নয়। ফিলোলজি শব্দটি গ্রিক ফিলোস (Φιλος - ভালোবাসা) এবং লোগোস (λογος - শব্দ) থেকে এসেছে। এক হিসেবে কোন একটি ভাষাকে বুঝার জন্য ফিলোলজি সেই ভাষার উৎপত্তির অনুসন্ধানে ব্যপৃত হয় যে কারণে এই তত্ত্বকে বলা যেতে পারে প্রাচীন রচনাবলী এবং ভাষার অধ্যয়ন। অবশ্য এটি একটি স্থুল চিন্তাধারা।

ভাষাবিজ্ঞান
সাংস্কৃতিক ভাষাতত্ত্ব
জ্ঞানের শাখা
ঐতিহাসিক ভাষাবিজ্ঞান
লিখন
বর্ণনামূলক ভাষাবিজ্ঞান

ভাষাবিজ্ঞানের আলোচনায় ভাষাবৈজ্ঞানিক বর্ণনা বা বর্ণনামূলক ভাষাবিজ্ঞান বলতে একটি বাক-সম্প্রদায়ে ভাষা কীভাবে প্রকৃতপক্ষে ব্যবহৃত হয় (বা অতীতে কীভাবে ব্যবহৃত হত) তার বস্তুনিষ্ঠ বিশ্লেষণ ও বর্ণনাকে বোঝানো হয়।

ভাষাবিজ্ঞানের সমস্ত উচ্চশিক্ষায়তনিক গবেষণাকর্ম বর্ণনামূলক হিসেবে গণ্য করা হয়। অন্যান্য বৈজ্ঞানিক শাস্ত্রের মতো এখানেও বস্তুনিষ্ঠভাবে বাস্তবতাকে বর্ণনা করার প্রচেষ্টা করা হয় এবং ভাষা কীরকম হওয়া উচিত, এ সংক্রান্ত সমস্ত পূর্বধারণাজাত পক্ষপাত পরিহার করা হয়। 
আধুনিক বর্ণনামূলক ভাষাবিজ্ঞানে ভাষাকে সাংগঠনিক দৃষ্টিকোণ থেকে পর্যবেক্ষণ করা হয়, যার দৃষ্টান্ত বিখ্যাত মার্কিন ভাষাবিজ্ঞানী লিওনার্ড ব্লুমফিল্ড ও অন্যান্যদের গবেষণাকর্মে পরিলক্ষিত হয়। এই ধরনের ভাষাবিজ্ঞানে বিভিন্ন পদ্ধতি ব্যবহার করে ভাষার বর্ণনা করা হয়, যেমন মৌলিক উপাত্ত সংগ্রহ ও বিভিন্ন ধরনের উদ্ঘাটন পদ্ধতি (elicitation method)।

বর্ণনামূলক বনাম বিধানমূলক ভাষাবিজ্ঞান
ভাষাবৈজ্ঞানিক বর্ণনার সাথে প্রায়শই ভাষিক বিধানবাদের পার্থক্য করা হয়। ভাষিক বিধানবাদ সাধারণত শিক্ষাব্যবস্থায় ও প্রকাশনা খাতে বিদ্যমান, যেখানে কোনও ভাষার প্রমিত বা মানরূপের ব্যবহারকে বিধিবিধানের মাধ্যমে উৎসাহিত করা হয় বা বলপূর্বক প্রতিষ্ঠা করা হয়।

তথ্যসূত্র

ভাষাবিজ্ঞান
বিশ্লেষণ
ঐতিহাসিক ভাষাবিজ্ঞান

ঐতিহাসিক ভাষাবিজ্ঞান () ভাষার পরিবর্তন ও তার পরিণামের গবেষণা। ঐতিহাসিক ভাষাবিজ্ঞান শাখাটির মাধ্যমেই একটি আধুনিক শাস্ত্র হিসেবে ভাষাবিজ্ঞানের গোড়াপত্তন ঘটেছিল। ১৭৮৬ সালে অপেশাদার ভাষাবিদ স্যার উইলিয়াম জোনস গ্রিক, লাতিন ও সংস্কৃতের তুলনা করে এদের একটি সাধারণ পূর্বসূরী ভাষা তথা ইন্দো-ইউরোপীয় ভাষাপরিবারের অস্তিত্ত্ব সম্পর্কিত অনুকল্প দাবী করেছিলেন; এই সালকেই ঐতিহাসিক ভাষাবিজ্ঞানের জন্মবছর হিসেবে গণ্য করা হয়। তবে একই সময়ে কিছু হাঙ্গেরীয় ভাষাবিদ ফিনীয় ভাষার সাথে হাঙ্গেরীয় ভাষা ও অন্যান্য উরালীয় ভাষা যে একই ভাষাপরিবারের অন্তর্গত, তা প্রস্তাব করেছিলেন।

১৯ শতকের প্রায় পুরোটা জুড়ে ঐতিহাসিক ভাষাবিজ্ঞান ব্যাপকভাবে অধীত ও গবেষিত হয়। বেশির ভাগ ঐতিহাসিক ভাষাবিজ্ঞানীই ছিলেন জার্মান কিংবা জার্মানিতে প্রশিক্ষণপ্রাপ্ত। এরা ছিলেন তুলনামূলক ভাষাবিজ্ঞানী। তারা সমসাময়িক বিভিন্ন ভাষার মধ্যে তুলনা করে তাদের বংশ-ইতিহাস বের করার চেষ্টা করতেন। ১৯শ শতকে শেষে এসে কিছু তরুণ ভাষাবিজ্ঞানী দাবী করেন যে কালের সাথে ধ্বনি পরিবর্তন সুনির্দিষ্ট নিয়ম মেনে চলে; অর্থাৎ যেকোন ভাষায় নির্দিষ্ট প্রতিবেশে একটি প্রদত্ত ধ্বনি একই নিয়মে পরিবর্তিত হয়। "নব্যব্যাকরণবিদদের" এই অনুকল্প ঐতিহাসিক ভাষাবিজ্ঞানে বিপ্লব আনে, এবং পরবর্তী একশ বছর ধরে এটি অমোঘ নিয়ম হিসেবেই বিবেচিত হয়।

তবে ইদানীং ভাষার পরিবর্তন বিষয়ক গবেষণায় কিছু চাঞ্চল্যকর উপাত্ত বেরিয়ে এসেছে, যা নব্যব্যাকরণবিদদের প্রস্তাবের সাথে ঠিক খাপ খায় না। ভাষা বৈচিত্র্য (vairation) ও ভাষার পরিবর্তনের মধ্যে যোগসূত্র স্থাপন করা সম্ভব হয়েছে। ফলে ঐতিহাসিক ভাষাবিজ্ঞানের গবেষণাও একটি নতুন দিকে মোড় নিয়েছে।

 
বিবর্তন
হালখাতা

হালখাতা হলো বছরের প্রথম দিনে দোকানপাটের হিসাব আনুষ্ঠানিকভাবে হালনাগাদ করার প্রক্রিয়া।  বছরের প্রথম দিনে ব্যবসায়ীরা তাদের দেনা-পাওনার হিসাব সমন্বয় করে এদিন হিসাবের নতুন খাতা খোলেন। এজন্য খদ্দেরদের বিনীতভাবে পাওনা শোধ করার কথা স্মরণ করিয়ে দেওয়া হয়; শুভ হালখাতা কার্ড'-এর মাধ্যমে ঐ বিশেষ দিনে দোকানে আসার নিমন্ত্রণ জানানো হয়। এই উপলক্ষে নববর্ষের দিন ব্যবসায়ীরা তাদের খদ্দেরদের মিষ্টিমুখ করান। খদ্দেররাও তাদের সামর্থ্য অনুযায়ী পুরোনো দেনা শোধ করে দেন। আগেকার দিনে ব্যবসায়ীরা একটি মাত্র মোটা খাতায় তাদের যাবতীয় হিসাব লিখে রাখতেন। এই খাতাটি বৈশাখের প্রথম দিনে নতুন করে হালনাগাদ করা হতো। হিসাবের খাতা হাল নাগাদ করা থেকে "হালখাতা"-র উদ্ভব।  বাংলাদেশ ও ভারতের পশ্চিমবঙ্গের বিভিন্ন জেলায় ছোট বড় মাঝারি যেকোনো দোকানেই এটি পালন করা হয়ে থাকে।

মূলত হালখাতার আচারটি বাঙালি মুসলমানদের দারা শুরু হয়েছিল। বাঙালিরা হালখাতা শুরু করার আগে, হালখাতার প্রথম পাতায় "বিসমিল্লাহির রহমানির রহিম" ও "এলাহি ভরসা" লেখেন। ‘হাল’ শব্দটি ফার্সি ভাষা থেকে এসেছে। ফারসি শব্দ ‍‍‘হাল‍‍’ এর অর্থ হচ্ছে ‍‍‘নতুন‍‍’। একসময় বাংলার নবাব মুর্শিদকুলি খাঁ একটি নতুন রীতি প্রচলন করেন, যেটি একসময় ‘পুণ্যাহ‍‍’ হিসেবে পরিচিত ছিল। কালের পরিক্রমায় ‘পুণ্যাহ‍‍’ উৎসব হারিয়ে গেলেও হালখাতা এখনও স্বমহিমায় টিকে রয়েছে। হালখাতা খোলার আগে পুরান ঢাকার মুসলমানরা হালখাতার দাওয়াতের আয়োজন করেন। এই হালখাতার দাওয়াতের পূর্বে শুভ হালখাতার দাওয়াতের পত্র বিতরণ করা হয় নিমন্ত্রণ জানাতে। এই দাওয়াতকে ঘিরে দোয়া মাহফিল ও মিলাদ মাহফিলের মতন বিভিন্ন বাঙালি ধর্মীয় আচার পালন করা হয়। নতুন বছরের শুরুতে ব্যবসার মঙ্গল কামনা করেন। এইসব মাহফিল শেষে মিষ্টান্ন বিতরণ করা হয়। অনেক ব্যবসায়ীরা পহেলা বৈশাখের আগের দিন ও পরের দিনের মাঝের যেকোন একটি দিন বেছে নেয় হালখাতার দাওয়াত, দোয়া ও মিলাদ পরানোর জন্য। নববর্ষের দিন সকল ক্রেতা বা দর্শকদের মিষ্টি ও ঠান্ডা পানীয় দিয়ে আপ্যায়ন করে বাঙালি মুসলমান ব্যবসায়ীরা।
হালখাতার মাধ্যমে ক্রেতা-বিক্রেতার মাঝে সৌহার্দপূর্ণ সম্পর্কের সেতুবন্ধন তৈরি হয়। পরে হিন্দুরা এই প্রথা গ্রহণ করে। পহেলা বৈশাখের সকালে সনাতন ধর্মাবলম্বী দোকানী ও ব্যবসায়ীরা সিদ্ধিদাতা গণেশ ও বিত্তের দেবী লক্ষ্মীর পূজা করে থাকেন এই কামনায় যে, তাদের সারা বছর যেন ব্যবসা ভাল যায়। 
দেবতার পূজার্চনার পর তার পায়ে ছোঁয়ানো সিন্দুরে স্বস্তিকা চিহ্ন অঙ্কিত ও চন্দন চর্চিত খাতায় নতুন বছরের হিসেব নিকেশ আরম্ভ করা হয়। এই দিন ক্রেতাদের আনন্দদানের জন্য মিষ্টান্ন, ঠাণ্ডা পানীয় প্রভৃতির ব্যবস্থা করে থাকেন ব্যবসায়ীরা। অনেক ব্যবসায়ী অক্ষয় তৃতীয়ার দিনেও হালখাতা বা শুভ মহরৎ পূজা করে থাকেন।

তথ্যসূত্র 

বাংলাদেশের সাংস্কৃতিক উৎসব
পশ্চিমবঙ্গের সংস্কৃতি
উৎসব
অর্থনীতি
ভারতের সাংস্কৃতিক উৎসব
বাঙালি উৎসব
জাহাঙ্গীরনগর

জাহাঙ্গীরনগর ঢাকা শহরের প্রাচীন নাম। মোগল শাসন কালে সম্রাট জাহাঙ্গীরের নামানুসারে ঢাকার নাম রাখা হয় জাহাঙ্গীরনগর।

নামকরণ
১৬১০ সালে সুবেদার  ইসলাম খান চিশতি ঢাকায় বাংলার রাজধানী স্থানান্তর করেন। প্রথমবারের মত ঢাকা রাজধানী হওয়ার মর্যাদা লাভ করে। তিনি মুঘল সম্রাট জাহাঙ্গীরের নামানুসারে ঢাকার নামকরণ করেন জাহাঙ্গীর নগর। ১৬১৩ সালে মৃত্যুর আগে সুবেদার দলুয়া বা ধোলাই নদীর (বর্তমান বুড়িগঙ্গা) তীরে একটি দুর্গ প্রতিষ্ঠা করেন যার নাম ছিল “কেল্লা-ই-জাহাঙ্গীর”। এই কেল্লাতেই পরবর্তীকালে ইংরেজরা নবাব সিরাজদৌলার স্ত্রী-সন্তানদের বন্দী করে রেখে ছিল।

বিশ্ববিদ্যালয় 
এই নামটির প্রতি শ্রদ্ধা জানাতে, ১৯৭০ সালে জাহাঙ্গীরনগর মুসলিম বিশ্ববিদ্যালয় যা পরবর্তী কালে জাহাঙ্গীরনগর বিশ্ববিদ্যালয় হিসাবে ঢাকার অদূরে সাভার এলাকায় প্রায় ৬৯৭.৫৬ একর এলাকায় একটি সম্পূর্ণ আবাসিক পাবলিক বিশ্ববিদ্যালয় প্রতিষ্ঠিত হয়েছিল।

তথ্যসূত্র 

বাংলাদেশের ইতিহাস
জাহাঙ্গীরনগর বিশ্ববিদ্যালয়
নিল্‌স হেনরিক আবেল

নিল্‌স হেনরিক আবেল (নরওয়েজীয়: Niels Henrik Abel) (আগস্ট ৫, ১৮০২ - এপ্রিল ৬, ১৮২৯) একজন নরওয়েজীয় গণিতবিদ। তিনি নরওয়ের ফিন্ডোতে দরিদ্র এক ধর্মযাজকের কুঁড়েঘরে জন্মগ্রহণ করেন।

১৮২২ সালে আবেল ক্রিস্টিয়ানিয়া বিশ্ববিদ্যালয়ে যোগ দেন। কিন্তু সম্পূর্ণ নিজ উদ্যোগে গণিত অধ্যয়ন করেন। তার অগ্রজ হোল্মবোয়ে তার মধ্যে সম্ভাবনা দেখতে পেয়েছিলেন। বিশ্ববিদ্যালয় থেকে স্নাতক হবার পর তিনি বার্লিন ও প‍্যারিসে অধ্যয়ন করেন। আ ক্রেলে-র সাথে বার্লিনে সাক্ষাৎ হয়। ক্রেলে-র কাছ থেকে তিনি প্রভূত সহায়তা পান ও তার সাথে মিলে Journal für die Reine und Angewandte Mathematik নামের গবেষণা পত্রিকা প্রতিষ্ঠা করেন। প্যারিসে থাকাকালীন অবস্থায় অসাধারণ কৃতিত্বের পরিচয় দিলেও সে অনুযায়ী সুনাম পাননি। ১৮২৭-এর মে-তে নরওয়েতে ফিরে আসেন। স্বদেশে ফিরে তিনি কোন চাকরি পাননি, তাই দরিদ্রতার সাথে যুদ্ধ করেই গবেষণা চালিয়ে যান। ২৬ বছর বয়সে যক্ষ্মায় আক্রান্ত হয়ে অকালে মৃত্যুবরণ করেন। বার্লিন থেকে তার কাছে অধ্যাপনার চাকুরির নিয়োগপত্র আসে, কিন্তু তার কিছুদিন আগেই তিনি মারা যান।

অবদান
আবেলের গবেষণার বিখ্যাত ফলাফলগুলো নিম্নরূপ:
 পঞ্চম বা তার বেশি মাত্রার বীজগণিতীয় সমীকরণসমূহ সাধারণভাবে বীজগণিতীয় পদ্ধতিতে সমাধান করা সম্ভব নয়। আবেল মাত্র ১৯ বছর বয়সে এটি প্রমাণ করেন। এটি আবেল-রুফিনি উপপাদ্য হিসেবে পরিচিত।
 আবেলীয় সমীকরণসমূহ বীজগণিতীয় পদ্ধতিতে সমাধান করা সম্ভব।
 ধারা সম্পর্কিত সাধারণ তত্ত্ব, বিশেষ করে দ্বিপদী ধারা সংক্রান্ত তত্ত্ব। 
 বীজগণিতীয় ফাংশন সংক্রান্ত তত্ত্ব, বিশেষ করে উপবৃত্তাকার ফাংশন সংক্রান্ত তত্ত্ব।
 আবেলীয় যোগজ
 আবেলের উপপাদ্য

বীজগণিত ও গাণিতিক বিশ্লেষণ নিয়ে আবেলের কাজ ছিল সুপাঠ্য এবং তার সময়কার সর্বোচ্চ মানের গাণিতিক গবেষণা হিসেবে পরিগণিত।

তথ্যসূত্র

বহিঃসংযোগ 
 Abhandlung über eine besondere Klasse algebraisch auflösbarer Gleichungen আবেলের লেখা ১৮২৯ সালে প্রকাশিত বইয়ের অনলাইন সংস্করণ, মিশিগান বিশ্ববিদ্যালয়ের সৌজন্যে

১৮০২-এ জন্ম
১৮২৯-এ মৃত্যু
নরওয়েজীয় গণিতবিদ
১৯শ শতাব্দীর নরওয়েজীয় গণিতবিদ
নরওয়েতে যক্ষ্মায় মৃত্যু
অসলো বিশ্ববিদ্যালয়ের প্রাক্তন শিক্ষার্থী
নিলস হেনরিক আবেল
নরওয়েজীয় লুথারান
১৯শ শতাব্দীতে যক্ষ্মায় মৃত্যু
পেরগা-র আপোল্লোনিয়ুস

গ্রিক গণিতবিদ অ্যাপোলোনিয়াস  (আনু.  খ্রিস্টপূর্ব ২৬২- খ্রিস্টপূর্ব ১৯০) একজন গ্রিক জ্যামিতিবিদ ও জ্যোতির্বিদ ছিলেন। আলেকজান্দ্রিয়া স্কুলের সাথে জড়িত ছিলেন। জ্যামিতির কনিক শাখার উন্নয়নের পিছনে তার অবদান অনেক।

প্রাচীন গ্রিক গণিতবিদ
গ্রিক ও রোমীয় জ্যোতির্বিদ
খ্রিস্টপূর্ব ২৬২-এ জন্ম
খ্রিস্টপূর্ব ১৯০-এ মৃত্যু
জ্যামিতির ইতিহাস
দানিয়েল বার্নুয়ি

"গাণিতিক অর্থনীতি"র জনক দানিয়েল বার্নুলি (গ্রনিঙ্গেন, ফেব্রুয়ারি ৮, ১৭০০ – বাসেল, মার্চ ১৭, ১৭৮২) ছিলেন একজন সুইস গণিতবিদ ও পদার্থবিজ্ঞানী।

সুইজারল্যান্ডীয় গণিতবিদ
ওলন্দাজ গণিতবিদ
পদার্থবিজ্ঞান
১৭০০-এ জন্ম
১৭৮২-এ মৃত্যু
হাইডেলবার্গ বিশ্ববিদ্যালয়ের প্রাক্তন শিক্ষার্থী
গাণিতিক বিশ্লেষক
প্রবাহী গতিবিজ্ঞানী
রয়েল সোসাইটির সভ্য
ইয়োহান বার্নুয়ি

ইয়োহান নামের পরিবারের অন্য সদস্যদের জন্য, দেখুন বার্নুয়ি পরিবার।

ইয়োহান বার্নুয়ি (জুলাই ২৭, ১৬৬৭ - জানুয়ারি ১, ১৭৪৮) ছিলেন একজন সুইস গণিতবিদ। তিনি বার্নুয়ি পরিবারের কয়েকজন গণিতবিদদের মধ্যে অন্যতম। তিনি ইয়াকপ বার্নুয়ির ভাই এবং দানিয়েল বার্নুয়ির পিতা। তিনি তার শূন্যসন্নিকর্ষী ক্যালকুলাসের জন্য প্রসিদ্ধ।

তথ্যসূত্র 

১৬৬৭-এ জন্ম
১৭৪৮-এ মৃত্যু
সুইজারল্যান্ডীয় গণিতবিদ
ইউনিভার্সিটি অব গ্রোনিঙ্গেনের শিক্ষক
বার্নুয়ি পরিবার
রয়েল সোসাইটির সভ্য
প্রবাহী গতিবিজ্ঞানী
ক্যালকুলাসের ইতিহাস
জর্জ ডেভিড বার্কফ

জর্জ ডেভিড বার্কফ (২১ মার্চ ১৮৮৪- ১২ নভেম্বর ১৯৪৪) ছিলেন একজন মার্কিন গণিতবিদ। তিনি গতি ব্যবস্থাসমূহ (dynamical systems) ও আর্গডিক তত্ত্বের (Ergodic theory) উপর গুরুত্বপূর্ণ অবদান রাখেন। বার্কফ তার প্রজন্মের গণিতবিদদের মধ্যে নেতৃস্থানীয় ছিলেন এবং তার সময়ে তাকে অনেকেই শ্রেষ্ঠ মার্কিন গণিতবিদ বলে বিবেচনা করতেন।

প্রারম্ভিক জীবন
বার্কফ ১৮৮৪ সালের ২১শে মার্চ মিশিগানের ওভারিসেল শহরতলীতে জন্মগ্রহণ করেন। তার পিতা ডেভিড বার্কফ এবং মাতা জেন গেরট্রুড ডপার্স। গণিতবিদ গ্যারেট বার্কফ (১৯১১-১৯৯৬) তার পুত্র।

ব্যক্তিগত জীবন
বার্কফ ১৯০৮ মার্গারেট এলিজাবেথ গ্রাফটাসকে বিয়ে করেন এবং তার সাথে বিবাহিত ছিলেন। দুজনের তিনটি সন্তান ছিল, বারবারা, গণিতবিদ গ্যারেট বার্কহফ (১৯১১-১৯৯৬) এবং রডনি।

তথ্যসূত্র

১৮৮৪-এ জন্ম
১৯৪৪-এ মৃত্যু
২০শ শতাব্দীর মার্কিন গণিতবিদ
প্রিন্সটন বিশ্ববিদ্যালয়ের শিক্ষক
শিকাগো বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
উইসকনসিন-ম্যাডিসন বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটি অব এডিনবার্গের সভ্য
ইয়ানোশ বলিয়ই

ইয়ানোশ বলিয়ই (হাঙ্গেরীয় ভাষায়: János Bolyai) (ডিসেম্বর ১৫, ১৮০২– জানুয়ারি ২৭, ১৮৬০) বা জোহান বলাই ছিলেন একজন হাঙ্গেরীয় গণিতবিদ, যিনি ১৮৩২ সালে প্রকাশিত এক রচনায় অ-ইউক্লিডীয় জ্যামিতি আবিষ্কারের কথা উল্লেখ করেন (যদিও ১৮২৩ সালে সম্ভবত প্রথম তিনি এটি আবিষ্কার করেছিলেন)। তার কাজ লোবাচেভস্কি অপেক্ষা স্বতন্ত্র ছিল। তার বাবা, যিনি নিজেও একজন প্রখ্যাত গণিতবিদ ছিলেন, ঐ একই সমস্যার উপর বহু বছর ধরে কাজ করেও কোন ফলাফল পাননি এবং ইয়ানোশকে এ ব্যাপারে সাবধান করে দিয়েছিলেন। তার পরেও একজন সামরিক অফিসার হিসাবে চাকুরি করার সময় ইয়ানোস সমস্যাটি নিয়ে কাজ করে যাচ্ছিলেন। পরবর্তীকালে যথাযথ স্বীকৃতির অনুপস্থিতিতে ইয়ানোশ উৎসাহ হারিয়ে ফেলেন।

তথ্যসূত্র 

হাঙ্গেরীয় গণিতবিদ
১৮০২-এ জন্ম
১৮৬০-এ মৃত্যু
জর্জ বুল

জর্জ বুল () (২রা নভেম্বর, ১৮১৫—৮ই ডিসেম্বর, ১৮৬৪) ছিলেন একজন ব্রিটিশ গণিতবিদ ও দার্শনিক যাকে গাণিতিক যুক্তিবিজ্ঞানের (mathematical logic) জনকদের একজন হিসাবে গণ্য করা হয়। তিনি বুলিয়ান বীজগণিত সম্পর্কে 1847 সালে The Mathematical Analysis of Logic বই প্রথম প্রকাশিত করেন। ১৮৫৪ সালে তার প্রধান কাজ Investigation of the Laws of Thought বের হয়।  তিনি যে প্রকার প্রতীকী যুক্তিবিজ্ঞান নির্মাণ করেন, তার উপর ভিত্তি করে পরবর্তীতে বুলিয়ান বীজগণিতের গবেষণা শুরু হয়। বর্তমান সময়ের কম্পিউটিং এবং বীজগণিতে এই বুলিয়ান বীজগণিতের গুরুত্ব রয়েছে। বুল, ডি মরগান এবং অন্যান্যদের কাজ আধুনিক বিধিগত বীজগণিতের নির্মাণে সাহায্যকারী ভূমিকা রাখে।

প্রভাব 
বুলের গবেষণাকর্মের উপরে পরবর্তিতে উইলিয়াম স্ট্যানলি জেভন্স, অগাস্টাস দ্য মরগান, চার্লস পিয়ার্স, এবং উইলিয়াম আর্নস্ট জনসন কাজ করেছেন।

বুলের গবেষণাকর্ম বহুদিন যাবত যুক্তিবিদরা ব্যতীত অন্যদের কাছে অপরিচিত ছিল। বুলীয় বীজগণিতের ব্যবহারিক কোনো প্রয়োগ বহুদিন যাবত অনাবিষ্কৃত ছিল। বুলের মৃত্যুর ৭০ বছর পরে ক্লদ শ্যানন ইউনিভার্সিটি অফ মিশিগান এ অধ্যয়নরত অবস্থায় দর্শন বিষয়ে পড়াশোনা করতে গিয়ে বুলিয়ান বীজগণিতের খোঁজ পান। পরবর্তীতে ম্যাসাচুসেটস ইন্সটিটিউট অফ টেকনোলজিতে পড়ার সময় শ্যানন তার মাস্টার্সের থিসিসে দেখান, কীভাবে বুলিয়ান বীজগণিতের মাধ্যমে টেলিফোন রাউটিং সুইচের তড়িৎ-যান্ত্রিক রিলেসমূহের নকশা সঠিকভাবে করা যায়। তিনি আরো দেখান, এধরনের বর্তনী দিয়ে বুলিয়ান বীজগণিতের বিভিন্ন সমস্যা সমাধান করা সম্ভব। তড়িৎ বর্তনী দিয়ে যুক্তিবিদ্যার গণনা হলো আধুনিক কম্পিউটার বিজ্ঞানের মূল ভিত্তি।

তথ্যসূত্র 

ব্রিটিশ গণিতবিদ
১৮১৫-এ জন্ম
১৮৬৪-এ মৃত্যু
ইংরেজ গণিতবিদ
ইংরেজ দার্শনিক
১৯শ শতাব্দীর প্রাবন্ধিক
১৯শ শতাব্দীর অনুবাদক
বুলিয়ান বীজগণিত
ব্রিটিশ অনুবাদক
ইংরেজ প্রাবন্ধিক
ইংরেজ অ-কল্পকাহিনী লেখক
ইংরেজ অনুবাদক
রয়েল সোসাইটির সভ্য
রয়েল পদক বিজয়ী
ভিক্টোরীয় লেখক
লাউৎসেন এখবার্টস ইয়ান ব্রাউয়ার

লাউৎসেন এখবার্টস ইয়ান ব্রাউয়ার (ফেব্রুয়ারি ২৭, ১৮৮১ – ডিসেম্বর ২, ১৯৬৬) ছিলেন একজন ওলন্দাজ গণিতবিদ।

তথ্যসূত্র 

ওলন্দাজ গণিতবিদ
১৮৮১-এ জন্ম
১৯৬৬-এ মৃত্যু
২০শ শতাব্দীর প্রাবন্ধিক
রয়েল সোসাইটির বিদেশি সদস্য
গাণিতিক বিশ্লেষক
রয়্যাল নেদারল্যান্ডস কলা ও বিজ্ঞান একাডেমির সদস্য
আমস্টারডাম বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
কন্সতান্তিন কারাতেওদোরি

কন্সতান্তিন কারাতেওদোরি (গ্রিক: Κωνσταντίνος Καραθεοδωρής) (১৩ সেপ্টেম্বর, ১৮৭৩ – ২ ফেব্রুয়ারি, ১৯৫০) ছিলেন একজন গ্রিক গণিতবিদ।

কন্সতান্তিন কারাতেওদোরি বার্লিনে জন্মগ্রহণ করেন। তার শৈশব কাটে ব্রাসেলসে। তার পিতা স্টেফানোস ছিলেন একজন আইনজীবী, তিনি বেলজিয়াম, সেন্ট পিটার্সবার্গ ও বার্লিনে অটোমান সাম্রাজ্যের রাষ্ট্রদূত হিসেবে দায়িত্ব পালন করেন। তার মাতা দেস্পিনা (জন্মনাম পেত্রোকক্কিনোস) ছিলেন চিওস দ্বীপের অধিবাসী। তার পিতামাতা দুজনেই গ্রিক ছিলেন। কারাতেওদোরির পরিবার বসনোচরি বা ভিসা থেকে আগত, যা কন্সতান্তিনোপলের প্রতিষ্ঠিত ও সম্মানিত স্থান ছিল এবং এই পরিবারের সদস্যরা বিভিন্ন গুরুত্বপূর্ণ সরকারি পদে অধিষ্ঠিত ছিল।

তথ্যসূত্র

বহিঃসংযোগ 
 

গণিতবিদ
১৮৭৩-এ জন্ম
১৯৫০-এ মৃত্যু
১৯শ শতাব্দীর গণিতবিদ
২০শ শতাব্দীর গণিতবিদ
গাণিতিক বিশ্লেষক
গ্রিক গণিতবিদ
জার্মান গণিতবিদ
ওগ্যুস্তাঁ-লুই কোশি

ওগ্যুস্তাঁ-লুই কোশি () (২১শে আগস্ট, ১৭৮৯, প্যারিস, ফ্রান্স – ২৩শে মে, ১৮৫৭, সো, ফ্রান্স) একজন ফরাসি গণিতবিদ, প্রকৌশলী ও পদার্থবিজ্ঞানী ছিলেন। তিনি গণিতশাস্ত্রের অনেকগুলি শাখায় অগ্রপথিকসুলভ অবদান রাখেন, যাদের মধ্যে বাস্তব ও জটিল বিশ্লেষণ, বিন্যাস দলের তত্ত্ব এবং পরম্পরা বলবিজ্ঞান বিষয়ক গবেষণা উল্লেখ্য। তিনি প্রায় এককভাবে বিমূর্ত বীজগণিতের জটিল বিশ্লেষণ ও বিন্যাস দলের তত্ত্ব গবেষণা ক্ষেত্রগুলি প্রতিষ্ঠা করেছিলেন। এ ছাড়া তিনি অসীম ধারার অভিসৃতি ও অপসৃতি, ব্যবকলনীয় সমীকরণসমূহ, নির্ণায়ক, সম্ভাবনা ও গাণিতিক পদার্থবিজ্ঞান বিষয়ে গবেষণা সম্পাদন করেন। তিনি তাঁর পূর্ববর্তী লেখকদের বীজগণিতের সাধারণীয়তা নামক আবিষ্করণী (Heuristic) মূলনীতিটি প্রত্যাখ্যানকারী প্রথম কিছু গণিতবিদদের একজন ছিলেন, যারা কলনবিদ্যার (ক্যালকুলাসের) উপপাদ্যগুলি বিবৃত করেন ও এগুলিকে কঠোর বিধি মেনে প্রমাণ করেন।

একজন জ্ঞানগর্ভ গণিতবিদ হিসেবে কোশি তাঁর সমসাময়িক ও উত্তরসূরীদের উপরে ব্যাপক প্রভাব ফেলেছিলেন। ওলন্দাজ গণিতবিদ হান্স ফ্রয়ডেনটাল বলেছিলেন: "অন্য যেকোনও গণিতবিদের চেয়ে কোশি-র নামেই বেশি সংখ্যায় ধারণা ও উপপাদ্য নামকরণ করা হয়েছে। পদার্থবিজ্ঞানের এক স্থিতিস্থাপকতা বিষয়েই কোশির নামে ১৬টি ধারণা ও উপপাদ্য রয়েছে।"

কোশি একজন বহুলপ্রজ লেখক ছিলেন। তিনি গণিতশাস্ত্র ও গাণিতিক পদার্থবিজ্ঞান ক্ষেত্রের বিভিন্ন বিষয়ের উপরে আনুমানিক আটশত গবেষণামূলক নিবন্ধ ও পাঁচটি পূর্ণাঙ্গ পাঠ্যপুস্তক রচনা করেন।

জীবনী

পাদটীকা 

ফরাসি গণিতবিদ
১৭৮৯-এ জন্ম
১৮৫৭-এ মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯শ শতাব্দীর ফরাসি গণিতবিদ
রয়েল সোসাইটির বিদেশি সদস্য
ফরাসি রোমান ক্যাথলিক
ক্যালকুলাসের ইতিহাস
গাণিতিক বিশ্লেষক
ফরাসি বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
পাঠ্যপুস্তক লেখক
তুরিন বিশ্ববিদ্যালয়ের শিক্ষক
মার্কিন ফিলোসফিক্যাল সোসাইটির সদস্য
আর্থার কেলি

আর্থার কেলি () (১৬ই আগস্ট, ১৮২১—২৬শে জানুয়ারি, ১৮৯৫) একজন ব্রিটিশ গণিতবিদ। তিনি বিপরীত ম্যাট্রিক্সের ধারণাসহ ম্যাট্রিক্সের তাৎপর্য তুলে ধরেন এবং এটা তিনি ১৮৫৩ খ্রিষ্টাব্দে প্রকাশ করেন। পরবর্তীতে তিনি ১৮৫৮ খ্রিষ্টাব্দে তার পত্রিকা “Memoir on the theory of Matrices” এ প্রথমে বিশ্লেষণমূলকভাবে ম্যাট্রিক্সকে প্রকাশ করেন।  এ কারণে তাকে ম্যাট্রিক্স এর ”জনক” বলা হয়। বিখ্যাত পদার্থবিজ্ঞানী হাইজেনবার্গ ১৯২৫ খ্রিষ্টাব্দে কোয়ান্টাম বলবিদ্যায় ম্যাট্রিক্সের প্রথম ব্যবহার শুরু করেন। গণিতে সমীকরণ জোটের সমাধান , পরিসংখ্যানের সম্ভাবনা তত্ত্বে , উচ্চতর অর্থনীতিতে, ব্যবসায় গণিতে আয়-ব্যয় হিসাব বিনিয়োগ করতে হবে তা বিপরীত ম্যাট্রিক্সের সাহায্যে সহজে নির্ণয় করা যায়।

জীবনী

তথ্যসূত্র 

১৮২১-এ জন্ম
১৮৯৫-এ মৃত্যু
ব্রিটিশ গণিতবিদ
কপলি পদক বিজয়ী
ডি মর্গান পদক বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সোসাইটির সভ্য
রয়েল পদক বিজয়ী
ট্রিনিটি কলেজ, কেমব্রিজের প্রাক্তন শিক্ষার্থী
রয়্যাল নেদারল্যান্ডস কলা ও বিজ্ঞান একাডেমির সদস্য
গ্রাফতত্ত্ববিদ
উইলিয়াম কিংডন ক্লিফোর্ড

উইলিয়াম কিংডন ক্লিফোর্ড (মে ৪, ১৮৪৫ - মার্চ ৩, ১৮৭৯) একজন ইংরেজ দার্শনিক ও গণিতবিদ,  যিনি দর্শন বিষয়ক লেখালেখিও করেছেন। হারমান গ্রাসমানের সাথে একত্রে তিনি জ্যামিতিক আলজেব্রার একটি শাখা প্রতিষ্ঠা করেন, যা তার সম্মানার্থে ক্লিফোর্ড আলজেব্রা নাম করণ করা হয়।

তথ্যসূত্র

বহিঃসংযোগ 

ইংরেজ গণিতবিদ
১৮৪৫-এ জন্ম
১৮৭৯-এ মৃত্যু
ইংরেজ নাস্তিক
ট্রিনিটি কলেজ, কেমব্রিজের প্রাক্তন শিক্ষার্থী
কিংস কলেজ লন্ডনের প্রাক্তন শিক্ষার্থী
ইউনিভার্সিটি কলেজ লন্ডনের শিক্ষক
রয়েল সোসাইটির সভ্য
হাইগেট সমাধিস্থলে সমাধিস্থ